open-index/open-wikipedia-markdown huggingface dataset:
Kaptol zagrebački

mini|Pogled na katedralu s Kaptolom krajem 19. vijeka
**Zagrebački kaptol** je utemeljen kada i zagrebačka biskupija, a kasnije je imao 32 člana svećenika (kanonici), koji su pomagali biskupu u upravi prostrane biskupije, kojoj je pripadala teritorija između Mure, Drave, Save, Kupe i Une. Članovi Kaptola (prvostolnog zagrebačkog) tj. kanonici, obavljali su i važnu ulogu u crkvenom i državnom životu Hrvatske, uključujući i stalnu odbranu zemlje. Zato su, slično kao i zagrebačka biskupija, od vladara i drugih hrvatskih velikaša i građana dobijali zemljišne posjede. Ti su im posjedi, kao i sva primanja, služili za vlastito izdržavanje, ali i za izdržavanje i gradnju javnih ustanova te vojnih utvrda i opremu vojske. Do ukidanja feudalnog uređenja, a taj je proces legalizovan 1848. godine, zagrebački je Kaptol bio poznato vjerodostojno mjesto (locus credibilis).

## Također pogledajte 
* Historija Hrvatske
* Gradec
* Trg bana Jelačića (Zagreb)

Kategorija:Historija Zagreba
Kategorija:Građevine i strukture u Hrvatskoj
Budimski pašaluk

mini|Budimski pašaluk 1572.|300px 
mini|Budimski pašaluk 1683.|300px
**Budimski pašaluk** (beglerbegluk, ejalet), naziv za administrativno-teritorijalnu (vojno-upravnu) jedinicu u evropskom dijelu Osmanskog Carstva, u srednjem Podunavlju, sa središtem u Budimu nakon njegovog zauzeća 1541. Postojao je od 1541. do 1686, a pripadala mu je i Baranja.

Prvim budimskim begler-begom imenovan je vezir Sulejman-paša, porijeklom Mađar. U daljnjim osvajanjima u Ugarskoj Osmanlije su u važnije zauzete gradove smještale sjedišta sandžaka, pripajajući ih Budimskom pašaluku. Evlija Čelebija kaže da Budimski ejalet ima 18 sandžaka, među kojima su Vučitrn, Kruševac, Smederevo, Zvornik, Srem, Mohač (Mohács), Požega, Segedin (Szeged) i Bečkerek (danas Zrenjanin). Godine 1573. Budimski pašaluk sastojao se od 21 sandžaka, a među njima su bili sandžaci: Smederevo, Zvornik, Srem (središte u Mitrovici), Segedin, Požega i Mohač. Godine 1580, kada je osnovan Bosanski pašaluk, izdvojeni su iz Budimskog ejaleta sandžaci Zvornik i Požega te pripojeni novoosnovanom Bosanskom pašaluku. Nakon osvojenja Egera 1596. i Kaniže 1600. ti su gradovi početkom 17. vijeka pretvoreni u središta novih pašaluka, pa su tada sandžaci Budimskog ejaleta u porječju Tise pripojeni Egerskom, a sandžaci Budimskog pašaluka u Podravini Kaniškom pašaluku. Segedinski sandžak pripojen je Egerskom pašaluku, a Požega i, navodno, Valpovo Kaniškom pašaluku. Na drugoj su strani neki sandžaci Budimskog pašaluka potkraj 16. vijeka izgubljeni, pa je tako ovaj bio sveden samo na Podunavlje, od Smedereva do Ostrogona (Esztergom). Godine 1610. Budimski pašaluk obuhvatao je sandžake: Budimski, Sremski, Kovinski, Kopanjski, Stolnobiogradski i Mohački. U posljednje vrijeme svog postojanja Budimski pašaluk bio je sastavljen od ovih sedam sandžaka: Budim, Srem, Smederevo, Seksard, Šimontornja (Simontornya), Stolni Biograd (Székesfehérvár) i Ostrogon. Karlovačkim mirom 1699. od Budimskog pašaluka ostao je u osmanskoj vlasti samo Smederevski sandžak i osmanski dio Srema, pa su oni priključeni Rumelijskom pašaluku, čime je Budimski pašaluk i formalno prestao postojati.

## Literatura 
* Hazim Šabanović, "Budimski pašaluk", *Enciklopedija Jugoslavije (2 Bje-Crn)*, Zagreb, 1982.
* *Enciklopedija opća i nacionalna (1-2)*, Proleksis i *Večernji list*, Zagreb, 2005.

Kategorija:Pašaluci Osmanskog Carstva u Evropi
Bosanski vilajet

**Bosanski vilajet** je bivša upravna jedinica Osmanlijskog carstva nastala 1867, i obuhvatala je većinu teritorije današnje države Bosne i Hercegovine. Na jugu je graničio sa Kosovskim vilajeteom.

Efektivno je prestao postojati nakon Austrougarskog osvajanja Bosne i Hercegovine 1878. godine, iako je formalno postojao sve do 1908. godine. Nije uključivao Staru Hercegovinu koja je 1878. ustupljena Kraljevini Crnoj Gori. Formalno je pripojen Austro-Ugarskoj 1908. Prije administrativnih reformi iz 1867, jedinica se zvala Bosanski ejalet.

Od 1877. godine granice ovog vilajeta se nisu mijenjale. U istim granicama je Austrougarska formirala svoju provinciju. Bosna i Hercegovina je u tim granicama postojala i kao privremena pokrajina Kraljevine SHS do 1922. godine. Nakon Drugog svjetskog rata osnovana je Narodna Republika Bosna i Hercegovina u okviru Federativne Narodne Republike Jugoslavije u približno istim granicama, s tim što je NRBiH imala samo jedan izlaz na more, u općini Neum, a naseljena mjesta Sutorina i Kruševice pripale su NR Crnoj Gori.

## Administrativne podjele 
Sandžaci vilajeta: 
# Bosanski sandžak (kadiluci Sarajevo, Visoko, Fojnica, Čajniče, Višegrad, Rogatica i Kladine) 
# Zvornički sandžak (kadiluci Tuzla, Maglaj, Gračanica, Gradačac, Brčko, Bijeljina, Zvornik) 
# Banjalučki sandžak 
# Hercegovački sandžak (Mostar, kadiluci Foča, Konjic, Ljubuški, Stolac, Trebinje, Bileća, Nikšić i Gacko) 
# Travnički sandžak (kadiluci Jajce, Glamoč i Livno) 
# Bihaćki sandžak (kadiluci Ključ, Cazin, Krupa, Kostajnica i Prijedor) 
#Novopazarski sandžak (do 1877. godine, kada je pripojen Kosovskom vilajetu).

## Valije 
* Topal Osman-paša
* Safvet-paša
* Akif Mehmed-paša
* Mehmed Asim-paša
* Mehmed Rašid-paša
* Mustafa Asim-paša
* Derviš Ibrahim-paša
* Ahmed Hamdi-paša
* Reuf-paša
* Ibrahim-paša
* Mehmed Nazif -paša

## Također pogledajte 
* Spisak bosanskih sandžak-begova i paša 
* Bosna i Hercegovina u Osmanskom Carstvu
* Hercegovački pašaluk 
* Novopazarski sandžak

## Reference 
Kategorija:Države i teritorije osnovane 1867.
Kategorija:Države i teritorije ukinute 1908.
Kategorija:Vilajeti Osmanskog Carstva u Evropi
Kategorija:Bosna i Hercegovina u Osmanskom Carstvu
Kategorija:Crna Gora u Osmanskom Carstvu
Kategorija:Hrvatska u Osmanskom Carstvu
Kategorija:Srbija u Osmanskom Carstvu
Kategorija:Historijske regije Bosne i Hercegovine
Kategorija:19. vijek u Bosni i Hercegovini
Kategorija:20. vijek u Bosni i Hercegovini
Kategorija:1860-e u Bosni i Hercegovini
Kategorija:1870-e u Bosni i Hercegovini
Kategorija:1880-e u Bosni i Hercegovini
Kategorija:1890-e u Bosni i Hercegovini
Kategorija:1900-te u Bosni i Hercegovini
Kategorija:Administrativna podjela Bosne i Hercegovine u Osmanskom Carstvu
Jacob Berzelius

Baron **Jöns Jacob Berzelius** (20. august 1779. - 7. august 1848.) je bio švedski hemičar koji se zajedno sa Robertom Boyleom, Johnom Daltonom i Antoineom Lavoisierom smatra jednim od osnivača moderne hemije. Berzelius je postao član Švedske kraljevske akademije nauka 1808. godine da bi od 1818. godine obavljao funkciju glavnog funkcionera. U Švedskoj je poznat kao "otac švedske hemije" gdje se njegov dan obilježava 20. augusta.

Započevši karijeru kao liječnik, dao je veliki doprinos u poljima elektrohemije, hemijske veze i stehiometrije gdje je odredio atomske težine koje su dovele do potpunog razumijevanja principa stehiometrije, grane hemije koja se odnosi na kvantitativne odnose elemenata u hemijskim spojevima i hemijskih reakcija koje se javljaju u određenim proporcijama. Ovo razumijevanje je postalo poznato kao "Zakon određenih proporcija". Kao strogi empiričar, smatrao je da svaka nova teorija mora biti u skladu sa zbirom savremenih hemijskih znanja. Razvio je poboljšane metode hemijskih analiza koje su bile potrebne za razvijanje osnovnih podataka u stehiometriji. Istražio je izomere, alotropske modifikacije i katalizu gdje je među prvima artikulirao razlike između neorganskih i organskih spojeva. Proučavajući mnoge minerale i elemente došao je do otkrića cerija i selena, nakon čega je prvi izolovao silicij i torij.

Berzelius je smislio način upotrebe elektrohemijske ćelije u razgradnji određenih hemijskih spojeva u električno suprotne sastavne dijelove. Ovim istraživanjem artikulirao je teoriju koja je postala poznata kao elektrohemijski dualizam, tvrdeći da su hemijski spojevi oksidne soli spojene elektrostatičkim interakcijama. Njegov rad sa atomskim utezima i stvaranje teorije elektrohemijskog dualizma su doveli do razvoja modernog sistema hemijskih formula koji su pokazali sastav bilo kojeg spoja i kvalitativno i kvantitativno. Njegov sistem je skratio latinska imena elemenata na jedan ili dva slova primijenivši superskripte da označi broj atoma svakog elementa prisutnog u spoju.

## Biografija 
Rođen je u Väfversunda Sorgardu, blizu Linköpinga 20. ili 29. augusta 1779. godine. Nakon što je završio gimnaziju u Linköpingu, upisuje se na Medicinski fakultet Uppsala Univerziteta, gdje 1802. godine stiče zvanje doktora medicine. Berzelius se isticao u mnogim biološkim disciplinama, pa je odmah po završetku studija dobio posao kao asistent na predmetima botanika i farmacija u Štokholmu. Pet godina poslije, 1807. godine dobio je status redovnog profesora.

## Reference 
## Vanjski linkovi 
* http://www.periodicvideos.com/videos/feature_berzelius.htm
* Jöns Jacob Berzelius na libris.kb.se

Kategorija:Rođeni 1779.
Kategorija:Umrli 1848.
Kategorija:Biografije, Väversunda
Kategorija:Švedski hemičari
Kategorija:Inozemni članovi Kraljevskog društva
Kategorija:Članovi Francuske akademije nauka
Kategorija:Otkrivači hemijskih elemenata
Galilejsko jezero

mini|desno|300px|Satelitski snimak jezera
**Galilejsko jezero** naziva se još Tiberijadsko jezero, Genezaretsko jezero ili jezero Kineret i najveće je slatkovodno jezero na teritoriji Izraela.

Naziv je dobilo po pokrajini Galileji, u kojoj se nalazi. Genezaret je njegovo starije ime, prema gradu koji je postojao uz njegovu obalu, a Tiberijadsko se nazivalo od 1. vijeka po gradu Tiberijadi. Kineret je njegovo današnje službeno ime.

Dugo je 21, a široko oko 13 kilometara. Površina mu je 166 km2. Duboko je 48 m. Nalazi se 213 m ispod nivoa mora, što ga čini drugim najnižim na svijetu (na prvom je mjestu Mrtvo more).

U njega se na sjeveru ulijeva i na jugu iz njega izvire rijeka Jordan, koja se kasnije ulijeva u Mrtvo more.

Spominje se u djelima historičara Josipa Flavija, ali i u Evanđeljima jer je Isus uz njega djelovao: tu je hodao po vodi, pozvao pet apostola (Petra, Andriju, Ivana, Jakova i Mateja), nahranio 5.000 ljudi, a na brdu iznad njega održao Govor na gori.

Godine 1948. sjeveroistočnu obalu zauzela je Sirija.

Godine 1967. Izrael ga je cijelog zauzeo, kao i Golansku visoravan uz istočnu obalu jezera. Sirija i do danas zahtijeva sjeveroistočnu obalu jezera. Na obalama je smješteno više kibuca koji se bave turizmom i poljoprivredom (npr., uzgoj banana).

Po njemu dnevno plovi 230 brodova, a turizam je jako razvijen.

Kategorija:Jezera u Izraelu
Ferid Džanić

**Ferid Džanić** (Bihać. 1918 – Villefranche-de-Rouergu, 17. septembar 1943) bio je bošnjački vojnik, pripadnik SS Handžar divizije tokom Drugog svjetskog rata. Jedan je od vođa pobune vojnika handžar divizije, sačinjenu od Bošnjaka i Hrvata u Villefranche-de-Rouergue, 17. septembra 1943.

## Rani život 
Rođen je u bošnjačkoj porodici u Bihaću 1918, otprilike u vrijeme završetka Prvog svjetskog rata.

## Vojska 
Kratko vrijeme služio je kao oficirski kadet u Kraljevskoj jugoslovenskoj vojsci prije nego što se pridružio 8. krajiškoj brigadi partizana kako bi izbjegao zatvor u jesen 1942. Dok je patrolirao zapadnom Bosnom početkom 1943, Džanića su zarobili Nijemci tokom Četvrte neprijateljske ofanzive i zatvorili u logor izvan Sarajeva. Pušten je tek kada je pristao da se dobrovoljno prijavi kao vojnik u Handžar diviziji, gdje je postao poručnik, a kasnije dežurni oficir bataljona.

## Smrt 
U julu 1943, Džanic je počeo formirati antinjemačku "pobunjeničku ćeliju" unutar Handžar divizije dok su bili stacionirani u Njemačkoj. Tokom njihovog boravka u Njemačkoj, Džanić je prvi put upoznao Božu Jeleneka, koji će postati kolega vođa u "pobunjeničkoj ćeliji". Divizija je prebačena u južnu Francusku u augustu 1943, gdje se grupi pridružio treći vođa, tinejdžer Nikola Vukelić. SS brdski pionirski bataljon 13, jedinica Handžara iz koje su pobunjeničke vođe dolazile, bila je stacionirana u francuskoj općini Villefranche-de-Rouergue.

Bošnjački i hrvatski vojnici divizije trpjeli su strogu disciplinu, prisilni rad i fizičko zlostavljanje od strane svojih njemačkih nadređenih, a 7. septembra 1943. njihovi smještajni prostori premješteni su u kasarnu, dok su njemački oficiri bili smješteni u hotelu u gradu. Vijesti o njemačkim i četničkim zločinima nad bošnjačkim stanovništvom u Bosni stigle su do vojnika u Francuskoj. Sve to, u kombinaciji s ljutnjom zbog plana da se divizija prebaci nazad u Njemačku, a očito na kraju u Rusiju, dovelo je do antinjemačke pobune - ustanka u Villefranche-de-Rouergueu, koji je započeo neposredno nakon ponoći 17. septembra 1943. i završio se smrću pet njemačkih vojnika i više pripadnika handžar divizije. Oko 800 preživjelih pripadnika divizije poslano je u Kkoncentracijski logor Dachau nakon bitke. Među poginulima je bio i 25-godišnji Džanić.

## Reference 
## Dodatna literatura 
*Mémorial du Rouergue en Résistance; Rodez 1992.
*Dedijer Vladimir: Genocid nad Muslimanima 1941-1945; Sarajevo, Svjetlost, 1990.
*dr. Mirko Darko Grmek i Louise L. Lambrichs : **Les Révoltés de Villefranche** - ''Mutinerie d'un Bataillon de Waffen-SS septembre 1943'',1998: Seuil, Paris

Kategorija:Članovi SS
Kategorija:Biografije, Bihać
Kategorija:Rođeni 1918.
Kategorija:Umrli 1943.
General Motors

mini|desno|200px|Logo General Motors
**General Motors Corporation**, poznat i pod skraćenicom **GM**, je američki automobilistički koncern sa sjedištem u Detroitu, savezna država Michigan. 

Koncern je osnovan 1908., a već iste godine stekao je vlasništvo nad markama Buick i Oldsmobile. General Motors je danas najveći svjetski proizvođač motornih vozila, a 2002. godine 15% svih automobila i privrednih vozila prodanih širom svijeta nosilo je značku nekog od proizvođača pod okriljem koncerna. General Motorsova vozila danas se proizvode u 30 saveznih država SAD-a i 32 države širom svijeta, a koncern zapošljava 340.000 ljudi.

Koncern ima puno vlasništvo nad markama Buick, Cadillac, Chevrolet, Daewoo, GMC, Holden, Hummer, Opel, Pontiac, Saturn, Saab i Vauxhall, a drži i udjele u japanskim markama Isuzu, Subaru i Suzuki, te ruskoj Ladi.

## Također pogledajte 
* Hummer HX
* Saab Automobile

## Vanjski linkovi 
* General Motors

Kategorija:Proizvođači automobila
Kategorija:Američki proizvođači automobila
Chevrolet

mini|desno|200px|Logo Chevroleta
mini|Chevrolet Bel Air
**Chevrolet** je američki proizvođač automobila, koji se razgovorno često naziva **Chevy**, a od 1918. godine dio je General Motors koncerna. Kompanija je na tržištu prisutna od 3. novembra 1911., a osnovao ju je švicarski vozač utrka Louis Chevrolet, koji je 1900. imigrirao u Sjevernu Ameriku.

Chevrolet je tokom pedesetih i šezdesetih godina prošlog vijeka dominirao američkim tržištem, a 1963. tri od deset automobila prodanih na tom tržištu nosilo je upravo Chevroletovu značku. U svojoj historiji kompanija je proizvodila automobile u svim klasama, a među najpoznatije modele spadaju:
* Suburban, koji je u početku bio karavan predstavljen 1936. pod punim nazivom Suburban Carryall, a od osamdesetih ime se koristi za označavanje najvećih terenaca u ponudi kompanije.
* Corvette, koji je jedan od najpoznatijih američkih sportskih automobila, a na tržištu je prisutan od 1953. i dosad proizveden u šest generacija.
* Camaro, koji je bio još jedan sportski automobil, a proizvodio se u četiri generacije od 1959. do 2008.
Od 2005. godine na cijelom se evropskom tržištu imenom Chevrolet označuju i automobili dosad prodavani pod značkom južnokorejskog Daewooa, a na naše tržište tako označeni automobili počeli su dolaziti već godinu dana ranije.

## Ponuda automobila marke Chevrolet 
### SAD 
* Avalanche
* Aveo
* Blazer
* Cavalier
* Cobalt
* Colorado
* Corvette
* Equinox
* Impala
* Malibu
* Monte Carlo
* Silverado
* SSR
* Suburban
* Tahoe
* TrailBlazer
* Uplander
* Venture
### Daewoo 
* Daewoo Nexia

## Vanjski linkovi 
* Chevrolet
* Chevrolet photos and wallpapers 

Kategorija:Proizvođači automobila
Kategorija:Američki proizvođači automobila
OpenOSPFD

desno|OpenOSPFD logo sa  Puffy maskotom

**OpenOSPFD** je novi *demon rute* (dodan u OpenBSD 3.7). Implementira **O**pen **S**hortest **P**ath **F**irst protokol korišten za redistribuiranje i izračunavanje rout tabli za unutrašnjost mreže. To je nakon OpenBGPDa sljedeći veliki korak za potpune rout sposobnosti u OpenBSD-u.

OSPF je trenutačno najčešće korišten IGP routing protokol, korišten je za kontrolu routing-a u sklopu veće mreže. Zajedno sa BGP-om čini mogućim da preusmjerava saobračaj u slučaju gubitka linka koji rezultira u višem stepenu dostupnosti.

## OpenOSPFD na FreeBSD-u 
OpenOSPFD je **slobodna** implementacija Open Shortest Path First Protocol-a.
To omogućuje običnim mašinama da se mogu koristiti kao usmjerivači (router) za  razmjenu ruta s drugim sistemima koji govore/koriste OSPF protokol.

Da bi ste instalirali port kucajte u konzoli ove komande: *cd /usr/ports/net/openospfd-devel/ && make install clean*  
Da  bi ste dodali paket kucajte u konzoli ovu komandu: *pkg_add -r openospfd-devel*

## Također pogledajte 
*OpenBSD
*OpenBGPD
*OpenSSH
*OpenNTPD
*OpenCVS

## Vanjski linkovi 
*OpenOSPFD Prezentacija .pdf
*[ftp://ftp.FreeBSD.org/pub/FreeBSD/ports/distfiles/openospfd/ FreeBSD port OSPFD-a]

Kategorija:Softver
Kategorija:BSD
Pontiac (automobil)

150p|mini
**Pontiac** je američki proizvođač automobila i dio koncerna General Motors. 

Kompaniju je osnovao General Motors 1926. godine kao jeftiniju varijantu Oaklanda, a danas se njezi automobili prodaju u SAD-u, Kanadi i Meksiku.

## Aktuelni modeli 
* G6
* Grand Prix
* GTO
* Solstice
* SV6
* Torrent
* Vibe

## Također pogledajte 
* Pontiac Montana

## Reference 
## Vanjski linkovi 
* Službene internet stranice

Kategorija:Proizvođači automobila
Kategorija:Američki proizvođači automobila
Saab Automobile

**Saab Automobile** bio je švedski proizvođač automobila, nastao 1937. kao tvornica letjelica. S proizvodnjom automobila započeli su 1944. u Trollhättanu. Prvi probni auto 92.001, kasnije nazvan "Ur-Saaben", završen je 1946. Odluka o masovnoj proizvodnji donesena je 1947.

Godine 1990. dio koncerna koji je proizvodio automobile (Saab Car) je restrukturiran i postao je samostalna jedinica, Saab automobile AB. Dotadašnji vlasnik Investor AB i General Motors imali su po 50 posto udjela u novoj kompaniji, a 2000. General Motors je preuzima u potpunosti i najavljuje premještanje dijela proizvodnje iz Švedske u druge GM-ove tvornice.

Saabovi automobili poznati su po sigurnosti i inovacijama. Nosioci su brojnih nagrada i priznanja za modele 900, 9000 te novije 9-3 i 9-5, a slove za jedne od najsigurnijih ako ne i najsigurnije automobile na svijetu. Imaju 7.032 (2003.) zaposlenih i prisutni su na automobilskom tržištu preko 60 država.

## Galerija 

SAAB AERO X right.jpg| Saab Aero X
Saab 93 SportCombi Sweden.JPG| Saab 9-3 SportCombi
Saab9-3 sportsedan 2005.jpg|Saab 9-3 SportSedan

## Reference 
## Vanjski linkovi 
*SAAB

Kategorija:Kompanije u Švedskoj
Kategorija:Proizvođači automobila
Azizija džamija (Šamac)

**Azizija džamija** je izgrađena 1866. godine u Šamcu. Azizija je bila pod zaštitom bivše države kao vrijedan spomenik graditeljske djelatnosti tog perioda i najstariji je objekat kulturno-historijskog nasljeđa u gradu. 
Ime je dobila, kao i sam grad (koji se do 1878. zove Gornja Azizija - Aziziei Bela), po osnivaču grada, osmanlijskom sultanu Abd-ul-Azizu.

mini

## Rušenje 
Aziziju džamiju su do temelja srušile srpske vlasti u ratu 1992. godine, kao i sve ostale džamije na teritoriji sa srpskom ili hrvatskom vlašću (preko 1500 džamija). Građevinski materijal džamije je odvežen.

## Rekonstrukcija 
U julu 2004. godine je započeta izgradnja Azizija džamije na istom mjestu na kojem se nalazila prije rata u glavnom gradskom parku, a dovršena je krajem 2006. godine.

## Također pogledajte 
*Azizija džamija (Kostajnica)

## Reference 
## Vanjski linkovi 
* https://www.preporod.com/index.php/sve-vijesti/islamska-zajednica/medzlisi/item/9180-aktivnosti-u-dzamiji-gornja-azizija 

Kategorija:Džamije u Šamcu
Admir Vladavić

**Admir Vladavić** (rođen 29. juna, 1982. u Ljubinju, Bosna i Hercegovina) je bosanskohercegovački nogometaš. Karijeru je započeo u izbjegličkom klubu Bregava Iskra odakle je prešao u mostarski Velež. U ljeto 2005. godine potpisuje četverogodišnji ugovor sa FK Željezničar gdje se vrlo brzo nametnuo kao jedan od najboljih igrača kluba, ali i Premijer lige.

Dana 28. februara 2006. je debitovao za reprezentaciju Bosne i Hercegovine na utakmici sa Japanom i do sada je ukupno odigrao četiri utakmice.

Trenutno igra za austrijski klub SV Austria Salzburg.

## Reference 
## Vanjski linkovi 
* Admir Vladavić na national-football-teams.com

Kategorija:Bosanskohercegovački nogometaši
Kategorija:Rođeni 1982.
Kategorija:Živi ljudi
Kategorija:Biografije, Ljubinje
Kategorija:Nogometaši Olimpika (Sarajevo)
Kategorija:Nogometaši Veleža
Kategorija:Nogometaši Željezničara
Kategorija:Nogometaši Red Bull Salzburga
Kategorija:Bosanskohercegovački sportisti 21. vijeka
Masakr na Korićanskim stijenama

**Masakr na Korićanskim stijenama** je zločin nad više od 200 bošnjačkih i hrvatskih civila iz Prijedora koji se dogodio 21. augusta 1992. kao dio kampanje etničkog čišćenja Bošnjaka i Hrvata koju su sprovele vlasti Republike Srpske u Bosanskoj krajini.

Dana 21. augusta 1992. više od 200 Prijedorčana iz konvoja protjeranih koji je krenuo iz Tukova, izdvojili su policajci Republike Srpske na planini Vlašić na lokaciji Korićanskih stijena. Gotovo svi ubijeni civili nalazili su se u dva autobusa koja su se konvoju pridružila u logoru Trnopolje. Osim njih, iz kamiona prijedorskog Autotransporta koji su vozili prognane, policajci Republike Srpske izdvojili su 30 civila. Civilima je naređeno da stanu na rub provalije, a potom im je pucano u leđa. Nakon što su civili popadali u provaliju, policajci su nastavili sa bacanjem bombi i dodatnim pucanjem kako niko ne bi preživio. Ipak 12 osoba uspjelo se spasiti bacivši se ranije u provaliju, a kasnije su svjedočili u Haškom tribunalu na suđenjima srpskim ratnim zločincima.

Svake godine 21. augusta na Korićanskim stijenama obilježava se godišnjica zločina bacanjem 250 ruža u provaliju, koje simbolizuju ubijene civile.

## Osuđeni 
Za ovaj zločin optuženo je 11 pripadnika Vojske Republike Srpske.
*Damir Ivanković, priznao krivicu i poslije dogovora sa sudom osuđen je na 14 godina zatvora
*Darko Mrđa, osuđen na 17 godina zatvora
*Dušan Janković, osuđen na 21 godinu zatvora
*Gordan Đurić, priznao učešće, te poslije dogovora sa sudom osuđen na 8 godina zatvora
*Ljubiša Četić, 13 godina zatvora
*Marinko Ljepoja, osuđen na 23 godine zatvora
*Milorad Škrbić, osuđen na 21 godinu zatvora
*Radoslav Knežević, osuđen na 23 godine zatvora
*Saša Zečević, osuđen na 23 godine zatvora
*Zoran Babić, osuđen na 22 godine zatvora
*Željko Stojnić, osuđen na 15 godina zatvora

## Također pogledajte 
* Genocid u Bosni i Hercegovini
* Koncentracijski logor Trnopolje

## Reference 
Kategorija:1992. u Bosni i Hercegovini
Kategorija:Masakri u ratu u Bosni i Hercegovini
Kategorija:Travnik
Kategorija:Masakri u 1992.
Kategorija:Masakri u Prijedoru
Kategorija:Sukobi u 1992.
Luxembourg

**Luxembourg** je glavni i najveći grad države Luksemburg. Smješten je na jezičku tla između rijeka Alzette i Petrusse. Drevni utvrđeni grad koji obiluje renesansnim arhitektonskim spomenicima, danas je trgovačko i upravno središte, u kojem su sjedišta više organizacija Evropske unije na raskrsnici važnih prometnih puteva centralne Evrope.

## Reference 
26x26pikselNedovršeni članak ***Luxembourg*** koji govori o **gradovima** treba dopuniti. [//bs.wikipedia.org/w/index.php?title=Luxembourg&action=edit Dopunite ga] prema pravilima Wikipedije. 
 

Kategorija:U začetku, Gradovi
Kategorija:Glavni gradovi evropskih država
Kategorija:Gradovi u Luksemburgu
Rakitnica (Prača)

**Rakitnica** je rijeka u BiH, pritoka Prače. 

Izvire na visini od 800 m kod Stupnog Dola (nedaleko od Vareša). Presijeca Rogatičku kotlinu i usput prima potoke Bereg, Radavu i Gračanicu, u samom gradu Rogatici dva potoka Toplik i Sutjesku i dalje potok Lukavicu.

Dio toka rijeke kroz Rogaticu uređen je i reguliran. U centru Rogatice na Rakitnici je kupalište Zakula. U mjestu Sastavci (480 m) ulijeva se u Praču. Rakitnica je duga oko 25 km.

## Vanjski linkovi 
* http://rogatica-bih.blogspot.com/2011/01/rijeka-rakitnica-pritoka-prace.html
* http://www.rogatica.com niz-rijeku-rakitnicu

Kategorija:Rijeke u Bosni i Hercegovini
Dušan Bajević

**Dušan "Duško" Bajević** nekadašnji je jugoslavenski i bosanskohercegovački nogometaš i trener. Poznat je po nadimku "Princ s Neretve". Najtrofejniji je bosanskohercegovački trener.

Karijeru je počeo u mostarskom Veležu, u čijem je dresu odigrao 400 utakmica i postigao 184 gola. Član je čuvenog trija **BMV** (**B**ajević, **M**arić, **V**ladić).

Godine 2019. dobio je Državnu nagradu za sport Bosne i Hercegovine.

## Reference 
## Vanjski linkovi 
* Dušan Bajević na *reprezentacija.rs*

Kategorija:Rođeni 1948.
Kategorija:Živi ljudi
Kategorija:Biografije, Mostar
Kategorija:Jugoslavenski nogometaši
Kategorija:Jugoslavenski nogometni treneri
Kategorija:Bosanskohercegovački nogometni treneri
Kategorija:Nogometaši Veleža
Kategorija:Nogometaši AEK Atine
Kategorija:Igrači na Svjetskom prvenstvu u nogometu 1974.
Kategorija:Treneri Veleža
Kategorija:Treneri FK AEK-a
Kategorija:Treneri FK Olympiacosa
Kategorija:Treneri FK PAOK-a
Kategorija:Treneri FK Crvene zvezde
Kategorija:Treneri FK Arisa
Kategorija:Treneri AC Omonije
Kategorija:Treneri Atromitosa
Kategorija:Selektori nogometne reprezentacije Bosne i Hercegovine
Kategorija:Bosanskohercegovački sportisti 20. vijeka
NK SAŠK Napredak Sarajevo

**NK SAŠK Napredak** je nogometni klub iz Sarajeva, Bosna i Hercegovina. Trenutno se takmiči u Drugoj nogometnoj ligi Federacije Bosne i Hercegovine - Centar.

## Historija 
SAŠK (Sarajevski Amaterski Športski Klub) je osnovan 1910. godine godine. Prvobitno se takmičio u okviru gradske lige, a 1923. godine se kao prvi plasirao u viši rang. U Hrvatsko-slovenskoj ligi se takmičio do početka Drugog svjetskog rata.

U toku Drugog svjetskog rata SAŠK je sa uspjehom igrao u ligama NDH. Nekoliko godina je osvajao prvenstvo Sarajeva, kao i prvo mjesto u konkurenciji timova iz BiH. 1942. godine SAŠK je igrao polufinale hrvatskog prvenstva protiv Građanskog iz Zagreba, a 1944. godine se plasirao u finale lige NDH gdje ga je čekala utakmica protiv HAŠK-a iz Zagreba. Zbog ratnih operacija na području NDH utakmica je odgođena i na kraju otkazana, a Hrvatski nogometni savez je proglasio HAŠK prvakom. Ta odluka je u januaru 1945. poništena tako da prvaka za 1944. godinu nema. Po završetku Drugog svjetskog rata SAŠK je kao i većina ostalih klubova zbog takmičenja u prvenstvu NDH rasformiran.

Rad kluba je obnovljen obnovljen 4. februara 1995. godine na skupštini SAŠK-a.

### Ujedinjenje SAŠK-a i Napretka 
Nakon nekoliko godina zasebnog postojanja klubova Hrvatskog Kulturnog Društva Napredak - NK "Napredak" i SAŠK-a, na skupštini kluba 15. aprila 1999. godine donesena je odluka o spajanju SAŠK-a i NK "Napredak". Novi klub je dobio ime NK SAŠK Napredak i započeo takmičenje u Drugoj ligi - Jug. Nakon nekoliko sezona klub se 2001. godine plasirao u Prvu ligu FBiH.

## Omladinska škola 
Pored seniorske ekipe, u klubu djeluju i omladinske kategorije, koje imaju značajnu ulogu u razvoju mladih nogometaša i popunjavanju prve ekipe.Juniorska selekcija takmiči se u Omladinskoj ligi Federacije Bosne i Hercegovine – Centar 1. Tokom posljednje sezone, juniori su završili na 7. mjestu od ukupno 15 ekipa. U jednom dijelu sezone bili su u konkurenciji za plasman u play-off, što svjedoči o konkurentnosti i kvalitetu ekipe. Klub je registrirao preko 20 igrača u ovoj kategoriji.Kadetska selekcija također nastupa u okviru Omladinske lige Federacije BiH. U sezoni 2024/25, kadeti su završili na 12. mjestu od 18 ekipa.

## Uspjesi 
***Prva liga KS**
** Datoteka:Cup Winner.png (2): 2017/18, 2024/25.

## Poznati bivši igrači 
*  Nijaz Mulahmetović
*  Kenan Hreljić

## Vanjski linkovi 
NK SAŠK Napredak na facebook.com

## Reference 
Kategorija:Nogometni klubovi u Bosni i Hercegovini
Kategorija:Nogometni klubovi osnovani 1910.
NK
Gamepad

mini|desno|220p|Primjer Nintendo gamepada
[desno|mini|[Xbox 360 gamepad]]
**Gamepad** je vrsta upravljača koji se drži sa obje ruke gdje se oba ručna palca koriste za upravljanje samim komandama koje se nalaza na upravljaču. Obično gamepad sadrži od direkcijskih dugmića (gore, dolje, lijevo, desno) na desnoj strani i akcijskih (obično dugmad koja imaju određenu funkciju u nekoj igri) na lijevoj strani.

Smjer upravljanja se obično upravlja pomoću četiri-ugaonog šeširića u obliku plusa (tzv. D-pad), dok skoro svi moderniji upravljači imaju i analognu dršku sličnu džojstiku ali mnogo manjih dimenzija. Prvi put analogna drška je predstavljena 2001. godine u Emerson Arcadia kontroleru, dok će se vremenom takva vrsta upravljača pojaviti na svim drugim upravljačima poznatih igračih konzola.

Dodatna dugmad su obično postavljena na zadnjem dijelu gamepada, središnjem: *start, select, i mode* dugmadima, kao i sve češća upotreba internih motorića za simulaciju scene koja je u igri (kao što je prelaženje preko neke prepreke gdje se motor uključuje).

## Također pogledajte 
* Džojstik

## Reference 
## Vanjski linkovi 
Kategorija:Ulazni uređaji
Enes Kurtović

**Enes Kurtović** rođen je u Arapuši 22. augusta 1969. Diplomirani inženjer agronomije sklon pisanju poezije. Na konkursu Omnibusa 2001. godine njegov rukopis se nagrađuje objavljivanjem i tako je izišla zbirka poezije "Zeleno na bijelom". Objavljuje tekstove u Albumu i Omnibusu (BiH), te Cimetu i Apokalipsi (Slovenija). Druga zbirka poezije "Friday Jihad Fever" objavljena je 2005. godine u izdanju Naklade Zoro. Treća zbirka poezije "Sektor G" objavljena je 2010. godine u izdanju Omnibusa (Sarajevo). U ediciji Pesničenje iz Beograda 2013. godine objavljena mu je zbirka "Information Utd." 
Posebna zbirka pjesama pod nazivom "Play Time", u formi špila karata, prestavljena je na izložbama "Knjiga - umjetnički projekat 2" u Beogradu 2012 i "Doesn't look like a book" u Williamson Art Gallery u Wirralu (Velika Britanija) 2015. U izdanju Školegijuma, 2018. godine objavljena mu je knjiga "Muha na času lektire". Pored pisanja poezije, radi i tapiserije od filcane vune, te umjetničke instalacije od različtih materijala, koje su izlagane na izložbama u Srbiji, Hrvatskoj i Njemačkoj. Za rad "Laneno platno" nagrađen je nagradom stručnog žirija na 8. Internacionalnom Festivalu vizualnih umjetnosti u Iranu, 2016. godine.

Kategorija:Bosanskohercegovački pisci
Kategorija:Biografije, Bosanska Krupa

Kategorija:Rođeni 1969.
Isa (čvor)

***Isa** je ime po kojem je Isus poznat u Islamu
*Isa - osmanlijski sultan
*Isa, staro ime za ostrvo Vis
* Isa (ime), uobičajeno arapsko i žensko ime
* Isa iguana, lik u "Dora the Explorer"
* Is-a, a relationship where one class D is a subclass of another class B
* Isa, Nigerija, područje u Sokoto State
* Mount Isa, Queensland, grad u sjeverozapadnom Queenslandu, Australija
* Isa, Kagoshima, grad u Japanu
* Isa Distrikt, Kagoshima, distrikt u Japanu

## Računarstvo 
* Isa (računarstvo), relacija između objekata
* Instruction set architecture
* Industry Standard Architecture
* Integrated Services Architecture
* Information Security Architecture
* ISA platforma ("NOS"), operativni sistem za Nokia mobilne telefone
* Microsoft Internet Security and Acceleration Server,
* International Society of Automation
* Internet Security Alliance, udruženje

## Avijacija i svemirska istraživanja 
* International Standard Atmosphere, 
* Iranska svemirska agencija
* Izraelska svemirska agencija
* Italijanska svemirska agencija
Gondolin

**Gondolin**, iz J.J.R. Tolkienove mitologije, je skriveni vilenjački grad kojeg je osnovao Turgon tokom Prvog doba. Tolkien je opisao ime grada kao sindarinsku varijantu kvenijske riječi Ondolinde, koja znači "Skrivena Stijena".

Kao što je napisano u Silmarilionu, Valar Ulmo, Gospodar Voda, je u snu otkrio mjesto Tumladen doline noldorskom kralju Turgonu Mudrom. Pod božanskim vodstvom Ulmoa, Turgon odlazi iz svog kraljevstva u Nevrastu i pronalazi dolinu. Unutar Ehorijata, zapadno od Dortoniona i istočno od rijeke Sirion, ležala je ravnica sa svih strana okružena oštrim liticama, sa uskim klancem i tunelom, poznatim kao Skriveni Put, koji iz ravnice vodi ka jukozapadu.

U sredini doline se nalazilo brdo, koje se zvalo Amon Gwareth, *Posmatračko Brdo*. Turgen je odlučio tu osnovati svoj grad, napravljen po uzoru na grad Tirion iz Valinora kojeg je noldarski narod morao napustiti kada je otišao u egzil, koji će sa svih strana biti zaštićen planinama i skriven od Mračnog gospodara Morgota.

Turgon i njegov narod su u tajnosti izgradili Gondolin. Nakon što je gradnja završena, Turgon se sa svim svojim narodom iz Nevrasta - gotovo trećina stanovništva Noldora - kao i sa gotovo tri četvrtine sjevernih Sindara, seli u Gondolin. Izvorno ime koje je Gondolinu dao Turgon po izvorima Amon Gwaretha je Ondolindë, što na kvenijskom znači "Stijena vodene muzike". Ime je kasnije promjenjeno u svoju sindarinsku formu.

Skriveni Put je bio zaštićen sa sedam kapija, koje su bile pod stalnom stražom; prva kapija je bila drvena, druga kamena, a zatim su slijedile kapije od bronze, željeza, srebra, zlata i čelika. Grad je opstao gotovo 400 godina, dok ga Morgotu nije izdao Turgonov nećak Maeglin, nakon čega grad biva opustošen od strane armija Mračnog gospodara *(Pad Gondolina).*

## Također pogledajte 
* Quenta Silmarilion

## Reference 
## Vanjski linkovi 
* http://www.theonering.com/

Kategorija:Lokacije Srednje zemlje
Morija

**Morija** ili Khazad-Dum je drevni grad patuljaka iz triologije Gospodar prstenova engleskog autora J.R.R. Tolkiena. Nalazi se u sjeverozapadnom Međuzemlju, u Maglenim planinama. To je bio podzemni grad pun tunela, dvorana, odaja i rudnika. U njemu su živjeli patuljci-dugobradi. Patuljci su u njemu našli dragocjen metal Mithril koji se mogao naći samo u Moriji. U drugom dobu su ih napali Orkovi, ali su uz pomoć Ljudskih konjanika pobijedili. Orkovi su ih ponovno napali 1980, međutim opasnost je vrebala iznutra. Patuljci su kopali preduboko i probudili Balroga. Pobjegli su iz Morije. Pri kraju trećega doba patuljci su obnovili grad no nakon samo 5 godina uništili su ih Orkovi. Prstenova družina je prošla kroz Moriju, te je u njoj Gandalf spao s mosta ali je na kraju uspio ubiti Balroga. Iako je Balrog ubijen, Patuljci se nikada više nisu vratili u Moriju.

## Također pogledajte 
* Patuljci (Gospodar prstenova)

Kategorija:Lokacije Srednje zemlje
Džihad

**Džihad** () je prema islamskom vjerovanju borba protiv zla i borba za ostvarenje dobra. Ne odnosi se nužno na borbu fizičkim putem, nego i na duhovnu borbu naprimjer protiv strasti (nefsa), odnosno šejtana i grijeha.

Muslimanima nije dozvoljen agresivni rat, ali im se naređuje odbrana ukoliko budu napadnuti odnosno ako im egzistencija bude dovedena u pitanje. Takva vrsta rata se naziva džihad ili sveti rat.

Postoje različita tumačenja pojma džihad što od strane muslimanskih učenjaka, što od strane nemuslimana uključujući mas medije, a mnoga tumačenja nisu u skladu sa Kur'anom, svetom knjigom muslimana i često su zloupotrebljena, tako da džihad često ima negativan prizvuk u anti-islamskim i zapadnim medijima, ali i od strane radikalnih struja u islamskom svijetu.

## Također pogledajte 
* Idžtihad

Kategorija:Islam
Bošnjani

**Bošnjani** je bio naziv za stanovništvo koje je živjelo u Bosni tokom srednjeg vijeka.

Ime Bošnjanin prvi put se spominje u carskoj tituli bizantijskog cara Manojla Komnena 1166. godine. Etnonim *dobri Bošnjanin* se odnosio na stanovnike čitave Bosne bez obzira na religiju, a ne samo na uže jezgro oko izvora rijeke Bosne što svjedoče razne povelje 14. i 15. vijeka za vrijeme vladavine bana Stjepana II Kotromanića, bana  Tvrtka I Kotromanića, kralja Stjepana Ostoje U ovim poveljama bosanski vladari navode dobre Bošnjane kao svjedoke. Oni su bili utjecajna vlastela koji su djelovali kao savjetnici na dvoru bana/kralja. Vlastela je služila kao jamac da će se pravni akt povelje izvršiti, i obično se zaklinju na sadržaj povelje sa banom. Šta god vladar čini, mora dobiti pristanak svoje vlastele. Pored toga i pripadnici Crkve bosanske su sebe nazivali nazivali “dobrim Bošnjanima”.

Dubrovačka republika u svom diplomatskom rječniku stanovnike Bosne dijeli na dva društvena sloja: ljude (Bošnjani ili Slaveni) i Vlahe.

Termin Bošnjanin za stanovnike srednjovjekovne Bosne se pojavljuje češće od srpskog imena i postiskuje ga iz Huma i Raške, odnosno sa područja koja su prvobitno bila u sastavu Srbije, a kasnije ušle u sastav Bosne.

## Također pogledajte 
*Bošnjaci
*Bosanci
*Bosna i Hercegovina
**Bosansko kraljevstvo

## Reference 
Kategorija:Srednjovjekovna Bosna
Tirion

Tirion je imagarni grad iz Gospodara prstenova.To je grad Noldora na zelenom brdu Tuni u Neumirućim Zemljama.Grad je sagrađen u Drugom dobu Zvijezda. Ispočetka su u gradu živjela dva roda Vilenjaka, Noldori i Vanjari. 

Vanjari su se odselili u druge predjele Eldamara i Noldori su ostali sami u gradu. Nakon ubistva Finvea u krađe Silmarila, Feanor je poveo devet desetina Noldora u potjeru za Melkorom.  Finarfin je nastavio da vlada ostatkom Noldora. Na Tirion se istovremeno sliva sjaj Neumirućih Zemalja i sjaj zijezda Srednje Zemlje.

**Kraljevi**

# Ingwë, Prvi Kralj,
# Finwë, Drugi Kralj.
# Fingolfin, 
# Fëanor, 
# Finarfin

## Također pogledajte 
* Kuća Feanorova

## Reference 
## Vanjski linkovi 
Kategorija:Lokacije Srednje zemlje
Angmar

mini|desno|200px|Carn Dûm
**Angmar** je izmišljeno antagonističko kraljevstvo iz serijala Gospodar prstenova. Angmar je zlo kraljevstvo u kome su živjeli Orci i Brđani. Nalazilo se na sjeveru u Erjadoru. Kraljevstvom je vladao jedan Nazgul, tačnije vještac-kralj. Angmar se stalno borio protiv kraljevstva Dunedaina Arnor sve dok zadnji grad Arnora nije pao. Ovo je bila velika pobjeda za Saurona.
Carn Dûm je glavni grad Angmara.
## Reference 
## Vanjski linkovi 
* Enciklopedija Arda 

Kategorija:Lokacije Srednje zemlje
Philipp Ballif

**Philipp Ballif** (1847–1905) bio je austrijski inžinjer, arheolog i meterolog.

Osnovao je meteorološku službu u Bosni i Hercegovini, te je napisao studiju o rimskim cestama kroz Bosnu i Hercegovnu.

U svojoj knjizi "Wasserbauten in Bosnien und der Hercegovina.  1. Theil - Meliorationsarbeiten und Cisternen im Karstgebiete", Philipp Ballif daje analizu korištenja Gatačkog polja, iz vremena kada je on pravio analizu tog područja. Općenito, izvještava da su tla u polju glinena, koja su mjestimično prekrivena humusom. Polovina polja je obradiva, i koristise u poljoprivredne svrhe. Trećina Polja su livade, a 20% je bilo pašnjaka.

Pisao je i o Crvenom jezeru kod Imotskog

## Vanjski linkovi 
* http://www.alibris.com/search/books/qwork/11877036/used/Rmische%20Strassen%20in%20Bosnien%20Und%20Der%20Hercegovina

## Reference 
Kategorija:Austrijski naučnici
Kategorija:Austrijski arheolozi
Kategorija:Austrijski meteorolozi
Kategorija:Rođeni 1847.
Kategorija:Umrli 1905.
Arnor

**Arnor** je kraljevstvo iz trilogije Gospodar prstenova. 

Arnor je kraljevstvo Dunedaina na sjeveru, u Eriadoru. Ime mu znači Kraljeva zemlja. Glavni grad mu je Anuminas blizu jezera Nenuial. Osnovao ga je Elendil 3200. godine Drugog doba. 
Kraljevstvo je bilo jedinstveno sve dok se trojica nasljednika nisu posvađala i podijelila kraljevstvo na 3 dijela (na Arthedain, Rhuadur i Cardolan). Na sjeveru je Kralj Vještica osnovao kraljevstvo Angmar. Prvo je palo kraljevstvo Rhuadur. Nakon nekoliko vijekova borbi pala su i ostala kraljevstva. Međutim, loza kraljeva je ostala neprekinuta u ostacima naroda ali Arnor više nije postojao. Preživjeli su ostali živjeli u Shire-u i nekim selima. Arnor je obnovljen kada je Aragorn postao kralj Ljudi i on je povratio svoju moć.

## Kraljevi Arnora 
### Elendil 
*Elendil Visoki* je bio izmišljeni Dunedain iz kraljevske loze,koji je živio u Drugom Dobu Sunca u Numenoru. Sinovi su mu se zvali Izildur i Anarion.Zajedno sa njima pobjegao je tokom uništenja Numenora u Srednju Zemlju i osnovao je Arnor i kraljevao je u Annuminasu. Ubio ga je Sauron u opsadi Bara-dura, ali je Izildur sa krhotinom njegovog mača Narsila odsijekao Jednistveni Prsten sa Sauronove ruke.

### Isildur 
*Isildur* je sin od Elendila i Anarionov brat. Oni su zajedno osnovali Gondor. Prokleo je ljude od Planina kada su ga izdali. Borio se u Posljednjoj Alijansi. Uništio je Saurona skršenim mačem njegovog oca, Narsilom i uzeo mu prsten ali ga nije uništio. Otac i brat su mu poginuli u Posljednjoj Alijansi. Ubili su ga Orci u zasjedi. Njegov mač je ponovo iskovan i dat Aragornu koji ga je nazvao Anduril,Plamen Zapada.

## Kraljevi Arthedaina 
## Plemenski glavari 
### Aragorn 
*Aragorn* je odagajan u Rivendalu i tamo se zaljubio u Aruenu. Pošto je bio iz loze kraljeva Gondora postao je poglavar Graničara i tako je naslijedio krhotine Narsila koji je onda bio prekovan i nazvan Anduril (Plamen Zapada). Sa Frodom se sreo u Briju i pomagao mu da stigne do Rivendala. Tamo je postao dio Prstenove družine. Nakon Gandalfove smrti vodio je Družinu. Poslije raspada Družine borio se sa Legolasom i Gimlijem u bitkama rata za prsten. On je predvodio vojsku u bitki pred kapijom Mordora. Poslije Sauronovog pada je postao kralj Gondora. Obnovio je Arnor i ujedinio ga je sa Gondorom.Vjenčao se sa Aruenom. Umro je kad je imao 190 godina.Aruena mu je rodila nekoliko kćeri i jednog sina,koji je vladao mudro i dugo poslije Aragornove smrti.

## Geografija 
### Gradovi i tvrđave 
#### Anuminas 
*Anuminas* (Annúminas) je bio prijestonica Arnora. Osnovan je 3320. godine Drugog Doba Sunca. Osnovao ga je Elendil. Anuminas se nalazio na obali jezera Neninual. Tu se nalazio jedan Palantir. Anuminas je opstao oko 1000 godina kada je napušten, a glavni grad je postao Fornost. Anuminas je obnovljen kada je Aragorn sjeo na prijesto Gondora i Arnora.

#### Fornost 
*Fornost* je bio prestolnica kraljevstva Arnor, moćan i napredan grad. Međutim, zlo kraljevstvo Angmar je uništilo Fornost i od njega su ostale samo ruševine. Kralj Aragorn je obnovio Fornost.

## Reference 
## Vanjski linkovi 
* https://tolkiengateway.net/wiki/Arnor

Kategorija:Lokacije Srednje zemlje
FK Krajina Cazin

**FK Krajina Cazin** je nogometni klub iz Cazina, Bosna i Hercegovina. Takmiči se u Drugoj nogometnoj ligi Federacije Bosne i Hercegovine - Zapad.

## Historija 
Tokom svog postojanja Krajina je najveće uspjehe zabilježila ulaskom u Prvu ligu BiH u sezoni 1999-00. Osvojila je 11. mjesto i plasirala se u zajedničku ligu sa klubovima iz NS Herceg-Bosne. Nakon duge trke za bodovima Krajina je na kraju završila na predzadnjem mjestu i napustila najviši rang takmičenja. Od tad se klub bori za opstanak, i čak ispada u treći rang takmičenja - Drugu ligu FBiH Zapad II. U sezoni 2005-06. Krajina se uspjela vratiti u Prvu ligu FBiH osvojivši prvo mjesto u Drugoj ligi FBiH - Zapad.

Tokom sezone 2012-2013 došlo je do ozbiljnih financijskih problema u klubu, što je prouzrokovalo odljev igrača koji su činili okosnicu u prethodne dvije sezone. U takvoj situaciji Krajina, koju su sačinjavali domaći igrači, je na kraju iste sezone zauzela posljednje mjesto u ligi. Kriza je nastavljena i u narednoj sezoni, pa je Krajina sastavljena od igrača iz juniorskog i kadetskog pogona, uz par iskusnijih igrača zauzela predzadnje 11. mjesto na kraju jesenjeg dijela prvenstva u Drugoj ligi FBIH - Zapad. Ipak, u drugom dijelu sezone Krajinaje zabilježila znatno bolje rezultate, te je upisala devet pobjeda i dva neriješena ishoda, uz deset utakmica zaredom u kojima golman Adnan Keranović nije primio gola, što je svojevrsni rekord lige. U toj proljetnoj polusezoni ekipa Krajine je primila samo jedan pogodak, te je završila na drugom mjestu, sa šest bodova zaostatka sa prvakom ekipom Maestral-BSI iz Jajca.

## Uspjesi 
***Druga liga FBiH - Zapad**
****Datoteka:Cup Winner.png (2)**: 2007/08, 2009/10.
****Datoteka:Cup Finalist.png (2)**: 2013/14, 2014/15.

## Plasman po sezonama 
## Bivši igrači 
* Damir Šahinović
* Emir Redžić
* Armin Sinanović
* Almir Tatarević

## Reference 
## Vanjski linkovi 
* FK Krajina Cazin na facebook.com

Krajina
Kategorija:Nogometni klubovi osnovani 1932.
Kategorija:Sport u Cazinu
Plave planine

**Plave planine** su imaginarne planine iz Silmariliona i trilogije Gospodar prstenova. U Prvom dobu sunca, Plave planine su bile ogromni planinski lanac na krajnjem istoku zemlje Beleriand. Tu su se nalazila dva grada Patuljaka: Nogrod i Belegost. Plave planine su bile povezane sa Dorijatom i Nangotrondom mnogim trgovačkim putevima. Nogrod je uništen u ratu sa Dorijatom, a Belegost je potonuo u more poslije Bijesnog rata. Velika poplava poslije Bijesnog rata je potopila veći dio Plavih planina, a veliki zaliv Lun je dijelio preostali planinski lanac na dva dijela. Zapadno od Plavih planina sada se nalazila zemlja Lindon. Patuljci nisu više živjeli u ovim planinama, iako su tu imali mnoga skladišta i trgovačke postave.

## Reference 
## Vanjski linkovi 
Kategorija:Lokacije Srednje zemlje
Beleriand

desno|mini|250px|Mapa Belerianda.
**Beleriand** je imaginarna zemlja iz Tolkinovih knjiga. Beleriand se nalazio zapadno od Plavih planina. Vilenjaci su bili prvi i najbrojniji stanovnici Belerianda. Kralj Avara (rod Vilenjaka) u Beleriandu je bio Elu Tingol, kralj Dorijata. Njegova žena je bila majarski duh Melijana Maja. Njih dvoje su vladali Beleriandom kroz sva doba zvijezda. Međutim, sve se mijenja sa početkom Prvog doba sunca. Melkor stiže na daleki sjever Belerinada i gradi tvrđavu Angband, poznatu kao *gvozdeni pakao*. Velika vojska Noldora, predvođena Feanorom i Fingolfinom također dolazi, goneći Melkora. Noldori su uništili Melkorove trupe u Bici pod zvijezdama (Dagor-nuin-Giliath), iako je Feanor poginuo. Tingol je, iako preko volje, dao dopuštenje Noldorima da nasele Beleriand. Princ Turgon stvara grad Gondolin, sakriven u planinama Ehorijata. Finrod Felagund stvara prostrano kraljevstvo Nangotrond, a Fingolfin i njegov sin Fingon naseljavaju zemlju Hitlum. Sedam Feanorovih sinova zauzimaju sve istočne zemlje Belerianda. Za neko vrijeme sav Beleriand raste i bogati se. Melkor je ponovo poražen u Slavnoj bici (Dagor Aglareb). Nakon naseljavanja ljudi u Beleriand, nastaje novi raspored teritorija. Kuća Hador naseljava južni Hitlum. Kuća Haletina naseljava šumu Bretil, a kuća Beorova zauzima Dor-lomin. Vilenjaci, ljudi i Patuljci bivaju poraženi u dvije velike bitke: Bici iznenadnog plamena (Dagor Bragollach) i u Bici suza nebrojanih (Nirnaeth Arnoediad). Nakon ove dvije bitke, Melkor zauzima sva kraljevstva ljudi i vilenjaka. Valari kreću u rat protiv Melkora, koji se završava njegovim potpunim porazom. Nažalost, Beleriand se raspao od siline borbe i potonuo u more. Od Belerianda je ostao samo mali dio zemlje, kasnije nazvat Lindon. Gil-galad je tu osnovao jedno vilin-kraljevstvo, 1. godine Drugog doba. 

Kategorija:Lokacije Srednje zemlje